Geodetyske bôge fan Struve

De Geodetyske bôge fan Struve is rige fan kartografyske trijehoeken dy't fan Hammerfest yn Noarwegen nei de Swarte See rint, troch tsien lannen oer in lingte fan 2820 km; dat systeem smiet de earste sekuere mjitting fan in meridiaan op. 

De bôge is stifte en brûkt troch de yn Dútslân berne Russyske astronoom Friedrich Georg Wilhelm von Struve (1793-1864). Fanwege Struve waarden tusken 1816 en 1855 258 trijehoeken en 265 fêste punten opset om de krekte foarm en ôfmjittings fan de ierde bepale te kinnen. Dy punten binne ferskillende objekten; der binne gatten yn rotsen, izeren krusen, stiennen en obelisken dy't de punten oanjouwe. 

De term geodetysk ferwiist nei it wiskundige begryp geodeet dat de koartste ferbining tusken punten oantsjut, en nei geodesy, de wittenskip dy't ûnder oaren de foarm fan de Ierde bestudearret.

De Geodetyske bôge fan Struve rint troch de folgjende lannen:
 Noarwegen
 Sweden
 Finlân
 Ruslân
 Estlân
 Letlân
 Litouwen
 Wyt-Ruslân
 Moldaavje
 Oekraïne

Yn it earstoan wienen dat mar twa lannen; Sweden-Noarwegen en it Russyske keizerryk.

De bôge fan Struve is in opmerklik foarbyld fan wittenskiplike gearwurking tusken gelearden út ferskillende lannen en tusken ferskillende steatshaden. Yn 2005 binne 34 punten fan de Geodetyske bôge fan Struve op de Wrâlderfgoedlist fan UNESCO set.

 Keppeling om utens  
 De side fan Unesco

Kategory:Geodesy
Kategory:Geografy fan Noarwegen
Kategory:Geografy fan Sweden
Kategory:Geografy fan Finlân
Kategory:Geografy fan Ruslân
Kategory:Geografy fan Estlân
Kategory:Geografy fan Letlân
Kategory:Geografy fan Litouwen
Kategory:Geografy fan Wyt-Ruslân
Kategory:Geografy fan Moldaavje
Kategory:Geografy fan de Oekraïne
Kategory:Wrâlderfgoed yn Noarwegen
Kategory:Wrâlderfgoed yn Sweden
Kategory:Wrâlderfgoed yn Finlân
Kategory:Wrâlderfgoed yn Ruslân
Kategory:Wrâlderfgoed yn Estlân
Kategory:Wrâlderfgoed yn Letlân
Kategory:Wrâlderfgoed yn Litouwen
Kategory:Wrâlderfgoed yn Wyt-Ruslân
Kategory:Wrâlderfgoed yn Moldaavje
Kategory:Wrâlderfgoed yn de Oekraïne